Ιωάννης Γλαβίνας

Ο Ιωάννης Γλαβίνας (1938-2012) ήταν Έλληνας νομικός, εκπαιδευτικός και πολιτικός. Διετέλεσε βουλευτής του ΠΑΣΟΚ από το 1981 έως το 1996 και δήμαρχος Σοχού από το 1964 έως το 1967 και από το 1975 έως το 1978.

 Βιογραφία 
Γεννήθηκε στον Σοχό. Έκανε σπουδές στην Παιδαγωγική Ακαδημία και τη Νομική Σχολή του Πανεπιστημίου της Θεσσαλονίκης.

Εξελέγη πριν από τη χούντα των Συνταγματαρχών δήμαρχος Σοχού, για να παυτεί από το δικτατορικό καθεστώς και να επανέλθει μετά, εκλεγείς στις δημοτικές εκλογές του 1975 και του 1978.

Εξελέγη για πρώτη φορά βουλευτής στη Β΄ Θεσσαλονίκης με το ΠΑΣΟΚ έπειτα από τις εκλογές του 1981. Το 1985 αντικατέστησε το Γιώργο Σαλαγκούδη από τη ΝΔ όταν ο τελευταίος εξέπεσε του βουλευτικού αξιώματος. Εν συνεχεία εξελέγη στις επόμενες εκλογικές αναμετρήσεις, τον Ιούνιο και το Νοέμβριο του 1989, τον Απρίλιο του 1990 και τον Οκτώβριο του 1993. 

Πέθανε σε ηλικία 74 ετών στις 2 Φεβρουαρίου 2012 και κηδεύτηκε από τον ιερό ναό του Αγίου Γεωργίου στο ΣοχόΟ ΣΟΧΟΣ ΠΕΝΘΕΙ – ΑΠΕΒΙΩΣΕ Ο ΓΙΑΝΝΗΣ ΓΛΑΒΙΝΑΣ, 3 Φεβρουαρίου 2012.. Ήταν παντρεμένος και είχε αποκτήσει μία κόρη και ένα γιο, τον επίσης πολιτικό Θανάση Γλαβίνα.Βιογραφικό του πολιτικού  από το Μακεδονικό Πρακτορείο Ειδήσεων, ανάκτηση 24 Απριλίου 2013.

 Παραπομπές 

Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι ελληνικών πόλεων